b'\n_START_ARTICLE_\nInginerie virtual\xc4\x83\n_START_SECTION_\nConcept\n_START_PARAGRAPH_\nUn mediu de inginerie virtual\xc4\x83 asigur\xc4\x83 o perspectiv\xc4\x83 centrat\xc4\x83 pe utilizator, care permite utilizatorilor s\xc4\x83 interac\xc8\x9bioneze natural cu un sistem care furnizeaz\xc4\x83 o arie larg\xc4\x83 de unelte accesibile. Aceasta necesit\xc4\x83 un prototip virtual care include date legate de geometria, fizica sau alte date calitative sau cantitative preluate de la sistemul real. Utilizatorul ar trebui s\xc4\x83 fie capabil s\xc4\x83 parcurg\xc4\x83 prototipul virtual \xc8\x99i s\xc4\x83 observe cum r\xc4\x83spunde acesta la modific\xc4\x83ri de design, caracteristici, for\xc8\x9be aplicate sau alte modific\xc4\x83ri relative. Interac\xc8\x9biunea din mediul virtual ar trebui s\xc4\x83 asigure o interfa\xc8\x9b\xc4\x83 u\xc8\x99or de \xc3\xaen\xc8\x9beles, adecvat\xc4\x83 experien\xc8\x9bei, bazei tehnologice a utilizatorului, care \xc3\xaei permite s\xc4\x83 explore \xc8\x99i s\xc4\x83 descopere detalii nea\xc8\x99teptate dar critice ale comportamentului sistemului. Similar, uneltele inginere\xc8\x99ti \xc8\x99i softul potrivit ar trebui s\xc4\x83 se integreze perfect \xc3\xaen mediul virtual, permi\xc8\x9b\xc3\xa2nd utilizatorului s\xc4\x83 se concentreze pe problema sa. Un obiectiv cheie \xc3\xaen ingineria virtual\xc4\x83 este de a antrena capacitatea umana pentru evalu\xc4\x83ri complexe._NEWLINE_Componentele cheie ale unui mediu de acest gen sunt: \xe2\x80\xa2 Tehnici de vizualizare a realit\xc4\x83\xc8\x9bii virtuale centrate pe utilizator. C\xc3\xa2nd sunt prezentate \xc3\xaentr-o interfa\xc8\x9b\xc4\x83 familiar\xc4\x83, datele complexe tri-dimensionale devin mai u\xc8\x99or de \xc3\xaen\xc8\x9beles \xc8\x99i de folosit, amplific\xc3\xa2nd capacitatea utilizatorului de a le \xc3\xaen\xc8\x9belege. \xc3\x8empreun\xc4\x83 cu un expert (de ex. inginer de design, inginer constructor etc.), realitatea virtual\xc4\x83 poate reduce timpul pentru realizarea unor mai bune solu\xc8\x9bii. \xe2\x80\xa2 Computer Aided Manufacturing (CAM) Inginerie \xc8\x99i analiz\xc4\x83 interactiv\xc4\x83. Ast\xc4\x83zi aproape toate aspectele simul\xc4\x83rii centrale energetice au nevoie de preg\xc4\x83tire off-line intensiv\xc4\x83, calcule \xc8\x99i itera\xc8\x9bii. Timpul necesar fiec\xc4\x83rei itera\xc8\x9bie poate varia de la o zi p\xc3\xa2n\xc4\x83 la c\xc3\xa2teva s\xc4\x83pt\xc4\x83m\xc3\xa2ni. Este nevoie de anumite unelte pentru o tehnic\xc4\x83 de colaborare interactiv\xc4\x83 \xc3\xaen care inginerul s\xc4\x83 determine un proces de g\xc3\xa2ndire dinamic pentru a permite explorarea \xc3\xaen timp real a \xc3\xaentreb\xc4\x83rilor \xe2\x80\x9cce s-ar \xc3\xaentampla dac\xc4\x83\xe2\x80\x9d care sunt esen\xc8\x9biale \xc3\xaen procesul ingineriei. \xc3\x8en aproape toate circumstan\xc8\x9bele, un r\xc4\x83spuns \xc3\xaen inginerie dat acum are mai mult\xc4\x83 valoare dec\xc3\xa2t unul dat m\xc3\xa2ine, s\xc4\x83pt\xc4\x83m\xc3\xa2na viitoare sau luna viitoare. De\xc8\x99i multe tehnici bune de analiz\xc4\x83 au fost dezvoltate, nu sunt folosite des ca \xc8\x99i parte fundamental\xc4\x83 a designului ingineresc, opera\xc8\x9biilor, controlului \xc8\x99i mentenan\xc8\x9bei. Timpul necesar pentru a preg\xc4\x83ti, a calcula \xc8\x99i a \xc3\xaen\xc8\x9belege rezultatele, apoi a repeta procesul p\xc3\xa2n\xc4\x83 c\xc3\xa2nd un r\xc4\x83spuns adecvat este ob\xc8\x9binut, dep\xc4\x83\xc8\x99e\xc8\x99te semnificativ timpul disponibil. Aceasta include tehnici ca calculul dinamicii fluidelor (CFD), analiza de element finit (FEA) \xc8\x99i optimizarea unor sisteme complexe. \xc3\x8en schimb, aceste unelte inginere\xc8\x99ti sunt folosite pentru a da o vedere limitat\xc4\x83 asupra problemei, pentru a \xc3\xaembun\xc4\x83t\xc4\x83\xc8\x9bi un r\xc4\x83spuns, sau pentru a \xc3\xaen\xc8\x9belege ce nu a mers bine dup\xc4\x83 o proiectare gre\xc8\x99it\xc4\x83 \xc8\x99i cum s\xc4\x83 fie \xc3\xaembun\xc4\x83t\xc4\x83\xc8\x9bite r\xc4\x83spunsurile data viitoare. \xe2\x80\xa2 Inginerie asistat\xc4\x83 de calculator (Computer Aided Engineering - CAE): integrarea unui proces real \xc3\xaentr-un mediu virtual. Ingineria reprezint\xc4\x83 mai multe dec\xc3\xa2t analiz\xc4\x83 \xc8\x99i design. O metodologie pentru depozitarea \xc8\x99i accesarea rapid\xc4\x83 a analizei, datelor, geometriei sau alte date inginere\xc8\x99ti calitative sau cantitative, referindu-se la opera\xc8\x9biunile din fabrici, \xc3\xaenc\xc4\x83 trebuie dezvoltat\xc4\x83. \xe2\x80\xa2 Unelte inginere\xc8\x99ti de sus\xc8\x9binere a deciziilor. Unelte de optimizare, de analiza costului, de planificare \xc8\x99i alte unelte bazate pe cuno\xc8\x99tin\xc8\x9be trebuie integrate \xc3\xaen procesul ingineresc._NEWLINE_Ingineria virtual\xc4\x83 permite inginerilor s\xc4\x83 lucreze cu obiecte \xc3\xaentr-un mediu virtual f\xc4\x83r\xc4\x83 s\xc4\x83 se g\xc3\xa2ndeasc\xc4\x83 la caracteristicile tehnice ale obiectelor. C\xc3\xa2nd un inginer mi\xc8\x99c\xc4\x83 sau modific\xc4\x83 o component\xc4\x83 a sistemului, ar trebui s\xc4\x83 urm\xc4\x83reasc\xc4\x83 doar consecin\xc8\x9bele acestor ac\xc8\x9biuni asupra echivalentului din lumea real\xc4\x83. De asemenea, inginerii trebuie s\xc4\x83 fie capabili s\xc4\x83 creeze o imagine a sistemului, a diferitelor componente ale acestuia \xc8\x99i cum interac\xc8\x9bioneaz\xc4\x83 acestea unele cu altele.\n_START_SECTION_\nSoftware\n_START_PARAGRAPH_\nDe obicei, modulele Ingineriei Virtuale sunt numite dup\xc4\x83 cum urmeaz\xc4\x83: - Computed Aided Design (CAD): reprezint\xc4\x83 capabilitatea de a modela un sistem folosind opera\xc8\x9bii geometrice care reproduc cu mare acurate\xc8\x9be procesele industriale. Modulul CAD este realizat pentru a facilita generarea unei forme geometrice. - Computed Aided Manufacturing (CAM)\xc2\xa0: Chiar dac\xc4\x83 CAD asigur\xc4\x83 o form\xc4\x83 virtual\xc4\x83 a obiectului, fabricarea acestuia poate fi foarte diferit\xc4\x83, deoarece modulul anterior s-a ocupat doar de opera\xc8\x9biile matematice perfecte. Pentru a \xc8\x9bine seama de o succesiune realistic\xc4\x83 a opera\xc8\x9biunilor de fabricare \xc8\x99i pentru a putea spune c\xc4\x83 un produs final va fi la fel ca cel realizat \xc3\xaen mediul virtual, inginerii folosesc acest modul de fabrica\xc8\x9bie care reprezint\xc4\x83 o unelt\xc4\x83 care prelucreaz\xc4\x83 componentele. - Computed Aided Engineering (CAE): reprezint\xc4\x83 un modul de analiz\xc4\x83 (analiza de element finit a tensiunilor, a presiunilor, distribuirea temperaturii etc.). Aceast\xc4\x83 unelt\xc4\x83 poate fi integrat\xc4\x83 \xc3\xaen programul principal sau poate reprezenta un soft separat. Se obi\xc8\x99nuie\xc8\x99te ca modulele CAE dedicate acestui aspect s\xc4\x83 aib\xc4\x83 mai pu\xc8\x9bine caracteristici ale modulului CAD. De obicei, modulele pot importa sau exporta pentru a beneficia c\xc3\xa2t mai mult de \xc3\xaensu\xc8\x99irile altor module._NEWLINE_Alte module existente: fabricare de prototipuri, managementul ciclului de via\xc8\x9b\xc4\x83 al produsului, etc.'